Държавен вестник, бр. 105, 2013 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  105
Във връзка с това искане са постъпили стано-
вища от конституираните като заинтересовани 
страни в производството Фондация „Младежка 
толерантност“, Асоциация „Прозрачност без 
граници“ и от министъра на външните работи.
В становището на фондацията се поддър-
жа, че искането е неоснователно, което се 
аргументира с липса на данни за наличие на 
изборните нарушения, твърдени от неговите 
вносители. Според него избирателните секции 
в Република Турция са образувани в съответ-
ствие с приложимия закон – ИК, и решенията 
на ЦИК, съставите на СИК са попълнени с 
членове на парламентарно представените пар-
тии, самите избирателни секции са образувани 
и цялостната организация на изборите е осъ-
ществена в изпълнение на правомощията на 
ръководителя на българското дипломатическо 
представителство в тази държава, а дейността 
на СИК се е осъществила при наличие на зако-
нови гаранции за тяхната законосъобразност в 
присъствието на наблюдатели и представители 
на политическите партии и коалиции, вкл. при 
отчитане на резултатите от преброяване на 
подадените бюлетини. Относно твърдените в 
искането изборни нарушения се поддържа, че 
те не са обосновани с посочване на конкретни 
законови норми, които са били нарушени с 
тяхното извършване, като самите нарушения 
не са достатъчно конкретизирани.
В становището на Асоциацията „Прозрач-
ност без граници“ са изложени резултатите 
от извършеното от нея наблюдение върху 
различните видове изборни нарушения – ор-
ганизационни, незаконна агитация, купуване 
на гласове и контролиран вот, които се отна-
сят обаче до изборите в страната, но не и до 
проведените в избирателните секции на тери-
торията на Република Турция, относими към 
предмета на искането, по което е образувано 
първоначалното к.д. № 14 от 2013 г.
В становището на министъра на външните 
работи се поддържа, че искането е неосновател-
но, тъй като не са установени конкретни нару-
шения, които опорочават изборите в Република 
Турция. В тази връзка се заема позицията, че 
твърденията в искането в посочения смисъл 
са голословни и не указват за нарушаване на 
изборния процес, още повече, че дори да има 
допуснати такива нарушения, при невъзмож-
ност да се идентифицират гласовете, подадени 
за отделните партии, такава констатация не е 
достатъчна да мотивира касиране на изборите 
в 86 избирателни секции в Република Турция. 
Конституционният съд, за да се произнесе, 
съобрази следното: 
Организацията на произвеждането на из-
борите в Република Турция според грамата 
от българското посолство в Анкара е била 
осъществена съгласно ИК от ръководителите 
на дипломатическите и консулските предста-
вителства на България в тази страна, като въз 
основа на подадените заявления за гласуване 
са били изградени избирателни секции в гра-
довете, в които могат да гласуват желаещите 
да участват в изборите. Създадената със за-
повед на посланика Временна работна група 
за подготовката и провеждането на парламен-
тарните избори на територията на Република 
Турция е извършила необходимата дейност по 
информиране на заинтересованите български 
граждани в тази страна за участието им в 
изборите, както и за условията за изпращане 
на заявления за гласуване и реда за изготвяне 
на избирателните списъци. В определения от 
закона срок преди изборния ден информацията 
за подадените заявления за гласуване е била 
подадена до ЦИК. Временната работна група 
е предложила на посланика броя и местата на 
избирателните секции, както и кандидатите 
за членове (редовни и резервни) на СИК. С 
оглед броя на избирателните секции са били 
открити 86 такива на територията на Република 
Турция, като е било съобразено, че те трябва да 
бъдат образувани в близост до адреса на пре-
биваване на включените в съответния списък 
избиратели. Броят на откритите избирателни 
секции съобразно чл. 74 ИК е в съответствие с 
броя на подадените заявления. Изборният ден 
в Република Турция е започнал и завършил в 
указаните срокове. В българското посолство 
не са постъпили сигнали за дописване на изби-
ратели, които не са имали право да гласуват, 
или избиратели, които не са разполагали с 
валидни български документи за самоличност 
или са били дописвани под разделителната 
черта, без да попълнят декларация. В грамата 
се обяснява, че назначаването на деветчленни 
комисии на СИК и ползването на два пара-
вана е позволило в някои от секциите броят 
на гласоподавателите да надхвърли 935 броя 
гласували лица в една секция. Всички СИК 
са приключили в 20 часа на изборния ден, 
без да го продължат поради това, че всички 
желаещи да участват в изборите в Република 
Турция са дали своя глас до този час.
Във връзка с назначената с определението 
по допускане за разглеждане по същество на 
искането за оспорване законността на изборите 
в Република Турция експертиза е изслушано 
заключение на вещите лица Цветана Чукле-
ва, Иларион Иларионов и Петър Божков по 
поставените от Конституционния съд задачи. 
Вещите лица, които поддържат изводите в 
писменото си заключение в съдебно заседание, 
са направили след извършеното от тях про-
учване на изборните материали от секциите 
в Република Турция следните констатации: 
По първата поставена задача на експертизата 
отговорът е, че след извършеното преброяване 
по основните списъци на всичките 86 секции в 
Република Турция на лицата, отразени в тези 
списъци, техният брой значително надвишава